VIIENDA KOOSSEISU

OTSUS

Haapsalu,			29. mai 2009 nr 
									EELNÕU

Volituste andmine linna omandis olevate 
kinnisasjade koormamiseks reaalservituudi 
ja isikliku kasutusõigusega

Juhindudes kohaliku omavalitsuse korralduse seaduse § 6 lg 1, § 22 lg 1 p 6, Haapsalu põhimääruse § 12 lg 1 p 6, § 53 lg 1 ja 5 ning haldusmenetluse seadusest, Haapsalu Linnavolikogu otsustab:

1. Volitada linnavalitsust teostama toiminguid ja sõlmima lepinguid, mis on seotud linna omandis oleva kinnisasja reaalservituudi ja isikliku kasutusõigustega koormamisega võrguettevõtja või tehnorajatise omaniku kasuks kui:
1.1.	see toimub isiku, kellel on selleks õigusaktidest tulenevalt õigus, nõudel ja kasuks;
1.2.	see toimub avalikes huvides.

3. Otsus jõustub teatavakstegemisega.

4. Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Volituste andmine linna omandis olevate kinnisasjade koormamiseks reaalservituudi ja isikliku kasutusõigusega“ 

Haapsalu linna maaomand on viimastel ajal tunduvalt suurenenud just seoses tänavate munitsipaalomandisse taotlemisega. Linnavalitsusele on esitatud taotlusi soojatrassi ja elektrikaabli paigaldamiseks linna omandis olevatele tänavamaadele. Vastavalt kehtivale seadusandlusele on vajalik rajatiste ja tehnorajatiste rajamiseks seada linnamaa koormamiseks teistele isikutele reaalservituut või isiklik kasutusõigus, mis on käesoleva ajani olnud volikogu pädevuses. Tehnorajatised on eelnevalt saanud linnavalitsuselt projekteerimistingimused peale mida koostatakse ehitusprojekt, kus on paika pandud trassi otstarbekaim asukoht ja on võimalik määrata kasutusõiguse või servituudi ala.

Antud toimingute tegemine linnavalitsuse pädevuses kiirendab ja lihtsustab toiminguid.
Linnavalitsus teeb ettepaneku eelnõu otsusena vastu võtta.

Toivo Hein, aselinnapea
14.05.09